**Nye Mitsubishi Triton/ L200  
Konkurrerer allerede i Australias 2019 SuperUte racingserie**

I Australia har det i alle år vært solgt et betydelig antall Mitsubishi Triton (L200 i Europa). Så mange at i løpet av kalenderår 2018 ble Triton den mest solgte Mitsubishi-modellen med over 24.000 enheter. Det er fem ganger mer enn det norske totale salget av pick-uper i fjor.

****

**Utes…**

Pick-uper er populære i Australia. De kalles «Utes» (av utility, som betyr nytte, eller nyttekjøretøy). Nye Triton/L200 er allerede introdusert iblant annet Sør-Øst Asia og Australia, og den kommer for salg i Europa i løpet av høsten 2019.

**… kjøres det løp med**

Australia er også et land hvor motorsport er populært og «Utes» har en egen superserie.

****

Mitsubishi Motors Australia sponser “Team Triton Racing” og modellen kalles MR Triton. Det gjøres en del modifikasjoner på det som i utgangspunktet er en fabrikkprodusert modell med dieselmotor og bakhjulsdrift. Motorvolumet kan økes til 2,8 liter, oppgraderte stempler, kamaksler, kraftigere innsprøytningssystem, større G-Turbo og intercooler benyttes, samt radiator med større kapasitet for bedre kjøling. Motorytelsen er på 380 HK og dreiemomentet på 700 Nm. 0-100 km/t går unna på under 3,5 sekunder og toppfarten ligger på rundt 240 km/t. Girkasse, understell og støtdempere, bakre differensial, større 20″ hjul er også en del av ombyggingen som bidrar til å få kreftene ned i bakken på en mest mulig effektiv måte.

MR Triton tok en fin tredje plass nylig i Superloop Adelaide 500.

<https://vimeo.com/320411926> (password: **triton**) - kun for sosiale medier

**Om MITSUBISHI MOTORS**

Mitsubishi Motors Corporation er en global bilprodusent med hovedkontor i Tokyo, Japan, som har et konkurransefortrinn med biltypene SUV, plug-in hybrid, elbil og pickup. Siden Mitsubishi-gruppen produserte sin første bil for over hundre år siden har vi demonstrert våre ambisjoner og innovasjoner gjennom nye bilgenre, og ved å være først ute med nyskapende teknologi. Dypt forankret i Mitsubishi Motors DNA appellerer vår merkevarestrategi til bilkjøpere som er villige til å utfordre eksisterende sannheter og omfavne endring. I samsvar med denne tankegangen introduserte Mitsubishi Motors den nye merkevarestrategien i 2017. Gjennom slagordet “Drive your Ambition”– en kombinasjon av personlig *drive* og fremoverlent holdning, uttrykkes en refleksjon over den konstante dialogen mellom merkevaren og dens kunder. Mitsubishi Motors forplikter seg til å investere i innovative og nye teknologier, attraktivt design og produktutvikling for å svare på etterspørselen etter spennende og autentiske nye biler til kunder over hele verden.

Kontakt:  
Rune Gjerstad/ Administrerende Direktør – MMC Norge AS +47 2337 6100 / 924 02905 [rune.gjerstad@mitsubishi-motors.no](mailto:rune.gjerstad@mitsubishi-motors.no)

Vegard Werner/ Produktsjef – MMC Norge AS +47 2337 6100 / 928 25259  
[vegard.werner@mitsubishi-motors.no](mailto:vegard.werner@mitsubishi-motors.no)